കെപിസിസിയില് കെസിസുധാകരന് ഇഫക്ട് പട്ടിക പുറത്ത്. കെപിസിസി പുനഃസംഘടനയിലും പിടിമുറുക്കുന്നത് കെസി വേണുഗോപാല് തന്നെ. നാലു വൈസ് പ്രസിഡന്റുമാരും 28 ജനറല് സെക്രട്ടറിമാരും. ഇതില് ഒന്പത് പേര് കെസിയുടെ വിശ്വസ്തരാണ്. പഴകുളം മധുവാകും കെസി ഗ്രൂപ്പിനെ കെപിസിസിയില് നയിക്കുകയെന്നാണ് വ്യക്തമാകുന്നത്. എഐ ഗ്രൂപ്പുകള് പുനഃസംഘടനയ്ക്കായി പേരുകള് നല്കിയിരുന്നു. ഇതില് നിന്ന് കെപിസിസി അധ്യക്ഷന് കെ സുധാകരനും പ്രതിപക്ഷ നേതാവും ചേര്ന്ന് പേരുകള് തെരഞ്ഞെടുത്തു. ഇതിലും ചില വെട്ടലുകള് വന്നു. എവി ഗോപിനാതും കെ ശിവദാസന് നായരും പട്ടികയില് നിന്ന് പുറത്തായി. ഇതോടെ ഒരു നേതാവിന്റേയും നോമിനികളെ അവരുടെ ഇഷ്ടാനുസരണം സ്ഥാനാര്ത്ഥിയാക്കിയില്ലെന്ന സന്ദേശമാണ് ഹൈക്കമാണ്ട് നല്കുന്നത്. ഇതിന് പിന്നില് കെസിയുടെ കരങ്ങളാണ്. അച്ചടക്കം പ്രധാനമാണെന്ന സന്ദേശം ഇതിലൂടെ നല്കുന്നു. സമീപകാലത്തു പാര്ട്ടി അച്ചടക്കം ലംഘിച്ചവര് എന്നതു കണക്കിലെടുത്താണ് എ.വി.ഗോപിനാഥിനെയും കെ.ശിവദാസന്നായരെയും ഒഴിവാക്കിയത്. അതേസമയം ഇവരെ തഴയില്ലെന്നും പിന്നീട് പരിഗണിക്കുമെന്നും നേതൃത്വം അറിയിച്ചു. കെപിസിസി അധ്യക്ഷന് കെ സുധാകരന്റെ നോമിനിയായിട്ടു പോലും ഗോപിനാഥിന് പുനഃസംഘടനയില് ഇടം ലഭിച്ചില്ല. ശിവദാസന് നായര്ക്ക് വേണ്ടി ഉമ്മന് ചാണ്ടി അരയും തലയും മുറുക്കി രംഗത്തുണ്ടായിരുന്നു. ശിവദാസന് നായരേയും അവസാനം ഒഴിവാക്കി. കെസി ഇഫക്ടായിരുന്നു ഇതിന് കാരണം. അതേസമയം നല്കിയ പേരുകളില് ആരെയൊക്കെയാണു പട്ടികയില് പെടുത്തിയിരിക്കുന്നത് എന്ന കാര്യം നേരത്തെ അറിയിച്ചില്ലെന്ന പരാതി ഗ്രൂപ്പ് നേതൃത്വങ്ങള്ക്കുണ്ട്. ഭാരവാഹികളിലെ ചില പേരുകള് അസംതൃപ്തിക്കു വഴിവച്ചു. അതിലും മെച്ചപ്പെട്ട ആളുകളെ ബന്ധപ്പെട്ട ജില്ലകളില്നിന്നു പരിഗണിക്കാനുണ്ടായിരുന്നുവെന്ന അഭിപ്രായമാണ് ഉയര്ന്നിരിക്കുന്നത്. ഉമ്മന് ചാണ്ടി നിര്ദേശിച്ച പട്ടികയില്നിന്ന് ഏഴു പേര് ഭാരവാഹികളായി. രമേശ് ചെന്നിത്തല നല്കിയ പട്ടികയില്നിന്നു നാലു പേരും. അതേസമയം ചെന്നിത്തല മുന്ഗണനാപട്ടികയില് പെടുത്തിയ ചിലര് പട്ടികയിലില്ല. നിര്വഹാകസമിതിയില് ചെന്നിത്തല അAനുകൂലികള് പലരുണ്ട്. കെസിയുടേയും സുധാകരന്റേയും ആളുകള് എല്ലാം പഴയ വിശാല ഐ ഗ്രൂപ്പിന്റെ ഭാഗമാണ്. അതുകൊണ്ട് തന്നെ ഈ പുനഃസംഘടനയും ഐ ഗ്രൂപ്പിന് കരുത്തു കിട്ടുന്നതാണ്. എന്നാല് ചെന്നിത്തല, സതീശന്, സുധാകരന്, കെസി ഗ്രൂപ്പുകളായി അവര് നാലുതട്ടിലാണ്. രമണി പി.നായര്, റോയ് കെ.പൗലോസ് എന്നിവര് ആദ്യം പട്ടികയില് ഉണ്ടായിരുന്നു. എന്നാല് കെപിസിസിയുടെ നിയമസഭാ തിരഞ്ഞെടുപ്പ് അന്വേഷണ സമിതി ഇവരുമായി ബന്ധപ്പെട്ട ചില പ്രശ്നങ്ങള് ചൂണ്ടിക്കാട്ടിയതിനാല് തല്ക്കാലം മാറ്റിവച്ചു. അന്വേഷണത്തില് കുറ്റവിമുക്തരായാല് ഇവരെ പിന്നീട് പരിഗണിക്കും. എവി ഗോപിനാഥും പിന്നീടൊരു ഘട്ടത്തില് കെപിസിസി ഭാരവാഹിയാകാന് സാധ്യത ഏറെയാണ്. കെപിസിസി ഭാരവാഹി പട്ടികയില് ജനറല് സെക്രട്ടറിമാരുടെ എണ്ണത്തില് ഉമ്മന് ചാണ്ടി വിഭാഗത്തിന് അഞ്ചും രമേശ് ചെന്നിത്തല വിഭാഗത്തിന് നാലും ലഭിച്ചപ്പോള് കെ.സി.വേണുഗോപാലിന് എട്ടു പേരെ നേടിയെടുക്കാന് കഴിഞ്ഞു. കെ. സുധാകരനെ നേരത്തെ കെപിസിസി അധ്യക്ഷന് ആക്കിയില്ലെന്നു കുറ്റപ്പെടുത്തി പാര്ട്ടി വിട്ടുപോയ കോഴിക്കോട്ടെ കെ.ജയന്തിന്, ജനറല് സെക്രട്ടറി പദവി നല്കി. കഴിഞ്ഞ തെരഞ്ഞെടുപ്പുകളില് പ്രവര്ത്തിക്കാതെ വിട്ടുനിന്നതിനാല് ജയന്തിനെ ജനറല് സെക്രട്ടറി സ്ഥാനത്തേക്ക് പരിഗണിക്കരുതെന്നു കോഴിക്കോട് ഡിസിസി അധ്യക്ഷന് പ്രവീണ്കുമാറും എംപി എംകെ രാഘവനും ആവശ്യപ്പെട്ടിരുന്നു. ഈ നിര്ദേശത്തെ മറികടന്നാണ് കെ.സുധാകരന് കടുത്ത അനുയായിയെ ചേര്ത്ത് നിര്ത്തിയത്. തരൂരിനെ പിന്തുണക്കുന്ന ജി.എസ് ബാബു, തിരുവഞ്ചൂരിന്റെ അനുയായിയായ പി.എ .സലീം, കെ.മുരളീധരന് നിര്ദേശിച്ച മരിയാപുരം ശ്രീകുമാര് എന്നിവര്ക്കും ജനറല് സെക്രട്ടറി പദവി നല്കി. വൈസ് പ്രസിഡന്റ് പദവിയില് വിടി ബല്റാം, വിജെ പൗലോസ് എന്നിവരെ ഉയര്ത്തിക്കാട്ടിയത് പ്രതിപക്ഷ നേതാവ് വിഡി സതീശനായിരുന്നു. കെ.സി വേണുഗോപാല് അനുകൂലികളായ പഴകുളം മധു, പി.എം നിയാസ്, എം എം നസീര് എന്നിവരെ ജനറല് സെക്രട്ടറിമാരായി നിലനിര്ത്തിയപ്പോള് രമേശ് ചെന്നിത്തലയുടെ കടുത്ത ഗ്രൂപ് വക്താവായ ജ്യോതികുമാര് ചാമക്കാലയെ നിര്വാഹക സമിതിയില് ഒതുക്കിയപ്പോള് പിടി അജയമോഹന് സമിതി അംഗത്വം പോലുമില്ല. കെപിസിസിയുമായി ഇടഞ്ഞ വി എം സുധീരന് നിര്ദ്ദേശിച്ചവര്ക്കും ഭാരവാഹിയാകാന് പറ്റിയില്ല. ടോമി കല്ലാനി നിര്വ്വാഹക സമിതിയില് എത്തി. മുല്ലപ്പള്ളി രാമചന്ദ്രനും നിരാശ നല്കുന്നതാണ് പട്ടിക. ഉയര്ന്ന ഭാരവാഹിത്വത്തില് കാസര്ഗോഡ് ജില്ലയെ തഴഞ്ഞു. യുപിയില് പ്രിയങ്ക ഗാന്ധി സ്ത്രീകള്ക്ക് 40 ശതമാനം നിയമസഭാസീറ്റുകള് മാറ്റിവയ്ക്കുമ്ബോള് ഭാരവാഹികളായി കേരളത്തില് സ്ത്രീപ്രാതിനിധ്യം അഞ്ചു പേരില് ഒതുങ്ങി എന്നതും നിരാശ പടര്ത്തുന്നു.The post കെപിസിസിയില് കെസിസുധാകരന് ഇഫക്ട് first appeared on MalayalamExpressOnline.